“Turktav” jamg'armasi tarixiy qo'lyozmalarning asl nusxasini “Ipak yo'li” universiteti xalqaro kutubxonasiga sovg'a qildi

“Turktav” jamg'armasi “ShHT mamlakatlari hamkorligining yangi bosqichi: turizm va madaniy meros” forumi doirasida 20 may kuni O'zbekiston tarixiga oid qo'lyozmalarning asl nus'halari “Ipak yo'li” turizm va madaniy meros institutining kutubxonasiga topshirdi. Bu haqda Turizm va Madaniy meros vazirligi matbuot xizmati “Bugun.uz” ma'lum qildi.
Ta'kidlanishicha, mazkur tashabbus Turizm va Madaniy meros vazirligi tomonidan amalga oshirilgan. Ayni vaqtga qadar Fond tomonidan 55 ming elektron qo'lyozma hujjatlar raqamlashtirilgan. Ushbu loyiha doirasida Turkiya arxivlaridan topilgan hujjatlar ichida Buxoro, Qo'qon va xorazm xonliklariga tegishlilari topilgan.
Forum doirasida “Turktav” jamg'armasi va O'zbekiston Turizm va madaniy meros vazirligi o'rtasida hamkorlik to'g'risidagi muhim hujjat memorandum imzolangan.
Ma'lum bo'lishicha, Usmonlilar davlatining olti asrlik hukmronlik davrida o'ziga bevosita aloqador bo'lgan mamlakatlarning geografiyasi va tarixiga oid millionlab hujjatlar to'plangan. Bugungi kungacha yetib kelgan bu hujjatlar Turkiya arxiv fondlarida saqlanmoqda va ularning soni millionlarni tashkil etadi. Bu boy to'plam keng geografiyani o'z ichiga olgan bo'lib, Usmonlilar imperiyasi tarkibida bo'lgan va bugungi kunda mustaqillikka erishgan qariyb qirq davlat, shuningdek, xV–xx asrlarda Yaponiyadan Amerikaga qadar mavjud bo'lgan yuzlab mamlakatlar tarixiga oid hujjatlarni o'z ichiga oladi.
Aytilishicha, arxivda ushbu davlatlarning xx asrgacha bo'lgan tarixini yoritib turuvchi hujjatlar mavjud. Shuningdek, turkiy arxiv fondlarida tarixiy Turkiston xonliklarining farmonlari, o'zaro munosabatlari, shuningdek, atrofdagi davlatlar va bevosita yoki bilvosita Usmonlilar davlati bilan munosabatlariga oid minglab hujjatlar mavjud hisoblanadi.
Ushbu loyiha doirasida Turkiya arxivlaridan topilgan hujjatlardan Buxoro, Qo'qon va xorazm xonliklariga tegishlilari topilgan.
Bu materiallarni quyidagi guruhlarga bo'lish mumkinligi aytilgan:
Avvalroq O'zbek olimlariga Usmonli imperiyasining arxivlaridan foydalanishga ruxsat berilgandi. Shuningdek, Toshkentda Shanxay hamkorlik tashkiloti turizm forumi bo'lib o'tishi xabar qilingan.